Η Μούμια Επιστρέφει

Η ταινία Η Μούμια Επιστρέφει (αγγλ. The Mummy Returns) είναι μια κινηματογραφική ταινία παραγωγής της Universal Pictures. Είναι μια αμερικανική ταινία είδους φαντασίας, δράσης και μονομαχιών, παραγωγής 2001, και είναι συνέχεια της ταινίας Η Μούμια του 1999 σε σκηνοθεσία του Στίβεν Σόμμερς, με τον ίδιο να επιστρέφει στο πόστο του σκηνοθέτη, και τους Μπρένταν Φρέιζερ, Ρεΐτσελ Βαΐς, Τζον Χάνα και τον Άρνολντ Βοσλόου να επαναλαμβάνουν τους πρωταγωνιστικούς ρόλους που είχαν στην προηγούμενη ταινία.

Μετά την επιτυχία της αρχικής ταινίας του 1999, η Universal Pictures έδωσε εντολή για την ανάπτυξη μιας δεύτερης ταινίας. Όπως και στην προηγούμενη ταινία, έτσι και σε αυτήν τα γυρίσματα πραγματοποιήθηκαν στο Μαρακές, Μαρόκο, καθώς και σε στούντιο στη Μεγάλη Βρετανία. Όπως και στην πρώτη ταινία, τα οπτικά εφέ δημιουργήθηκαν από το στούντιο της Industrial Light & Magic, όπως επίσης και οι εικόνες που παρήχθησαν από υπολογιστή / Computer-generated imagery (CGI). Στη δεύτερη ταινία, την μουσική συνέθεσε ο Άλαν Σιλβέστρι.

Η ταινία αυτή κυκλοφόρησε στους περισσότερους κινηματογράφους παγκοσμίως μέσα στο 2001. Έλαβε θετικές κριτικές και ήταν μια εισπρακτική επιτυχία, με συνολικά έσοδα 433.013.274 δολάρια. Η ταινία αυτή ενέπνευσε την παραγωγή της ταινίας του 2002 με τίτλο The Scorpion King, με πρωταγωνιστή τον Ντουέιν «Ροκ» Τζόνσον, ο οποίος πρωτοεμφανίστηκε σε αυτή την ταινία. Το 2008 κυκλοφόρησε η συνέχεια αυτής της ταινίας, με τίτλο Η Μούμια: Η Αυτοκρατορία του Δράκου.

 Περίληψη 
Δέκα έτη μετά τα γεγονότα της προηγούμενης ταινίας, το πτώμα - μούμια του Ιμχοτέπ καταλήγει σε ένα μουσείο στο Λονδίνο, όπου εκεί κάποιοί πιστοί του θα τον αναστήσουν. Έτσι ο ίδιος θα αρχίσει να σκορπά τον τρόμο από εδώ και από εκεί. Μόλις το αντιλαμβάνονται ο Ρικ και η Έβελιν, οι οποίοι έχουν αποκτήσει μαζί έναν γιό, θα προσπαθήσουν για δεύτερη φορά να τον σταματήσουν.

 Ηθοποιοί και Χαρακτήρες 
 Μπρένταν Φρέιζερ στον ρόλο του Ρικ Ο' Κόνελ
 Ρέιτσελ Βάις στον ρόλο της Έβελιν Ήβη Κάρναχαν
 Τζον Χάνα στον ρόλο του Τζόναθαν Κάρναχαν
 Φρέντι Μπόουθ στον ρόλο του Άλεξ Ο'Κόνελ
 Όντεντ Φερ στον ρόλο του Άρντεθ Μπεΐ
 Άρνολντ Βόσλοου στον ρόλο του Αρχιερέα Ιμχοτέπ
 Ντουέιν «Ροκ» Τζόνσον στον ρόλο του Σκορπιού Βασιλιά 
 Πατρίσια Βελάσγκιεζ στον ρόλο της Ανάκ-Σου-Ναμον 
 Αντεουάλε Ακινουόγιε-Αγκμπάζε στον ρόλο του Λοκ Ναχ

 Βραβεία και Υποψηφιότητες 
 Βραβείο Έτος Κατηγορία Υποψήφιος-ιοι  ΑποτέλεσμαYoung Artist Awards2002Καλύτερος Νεαρός ΗθοποιόςΦρέντι Μπόουθ

 Παραπομπές 

 Εξωτερικοί σύνδεσμοι 



Κατηγορία:Αμερικανικές ταινίες της δεκαετίας 2000
Κατηγορία:Ταινίες παραγωγής Universal Pictures
Κατηγορία:Ταινίες του 2001
Κατηγορία:Αγγλόφωνες ταινίες
Κατηγορία:Ταινίες σίκουελ
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες γυρισμένες στο Μαρόκο
Κατηγορία:Αμερικανικές ταινίες δράσης
Κατηγορία:Αμερικανικές ταινίες τρόμου
Κατηγορία:Ταινίες με μουσική σύνθεση Άλαν Σιλβέστρι